**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL TARNYBINIO ATLYGINIMO KOEFICIENTO NUSTATYMO ŠVIETIMO ĮSTAIGos VADOVui“** **PROJEKTO**

**1. Sprendimo projekto esmė, tikslai ir uždaviniai.**

Šiuo sprendimo projektu siekiama nustatyti teisės aktus atitinkantį Klaipėdos „Saulėtekio“ pagrindinės mokyklos direktorės Birutės Bartašiūtės tarnybinio atlyginimo koeficientą ir padidintį jį už darbą su specialiųjų poreikių turinčiais mokiniais.

**2. Projekto rengimo priežastys ir kuo remiantis parengtas sprendimo projektas.**

Nuo 2016 m. sausio 1 d. įsigaliojo Švietimo įstaigų darbuotojų ir kitų įstaigų pedagoginių darbuotojų darbo apmokėjimo tvarkos aprašo, patvirtinto Lietuvos Respublikos švietimo ir mokslo ministro 2013 m. gruodžio 19 d. įsakymu Nr. V-1254 (toliau – Tvarkos aprašas), pakeitimai, kuriais buvo padidinta minimali švietimo įstaigų darbuotojų koeficientų riba. Atsižvelgiant į pakeistą Tarkos aprašą, Klaipėdos „Saulėtekio“ pagrindinės mokyklos direktorės B. Bartašiūtės šiuo metu galiojantis nustatytas tarnybinio atlyginimo koeficientas neatitinka pasikeitusiame teisės akte nustatytų reikalavimų, nes yra mažesnis nei minimali tarnybinio atlyginimo koeficiento riba. Nustačius įstaigos vadovei pagal įsigaliojusį Tvarkos aprašą naujai minimalų tarnybinio atlyginimo koeficientą, teisės aktų nustatyta tvarka privaloma padidinti 5 procentais, nes mokyklos direktorė yra atsakinga už darbą su specialiųjų poreikių turinčiais mokiniais.

LR Vietos savivaldos įstatymo 16 straipsnio 2 dalies 21 punkte nurodyta, kad išimtinė savivaldybės tarybos kompetencija yra *savivaldybės mokymo ir auklėjimo (toliau – švietimo) įstaigų vadovų skyrimas į pareigas ir atleidimas iš jų teisės aktų nustatyta tvarka.* Lietuvos Respublikos vidaus reikalų ministerijos 2016 m. sausio 18 d. gautame rašte Nr. 1D-293 „Dėl švietimo įstaigų vadovų“ buvo pateikta nuomonė, kad tarnybinių atlyginimų koeficientų nustatymas yra savivaldybės tarybos išimtinė kompetencija, kaip neatsiejamas darbdavio ir darbuotojo susitarimas dėl būtinųjų darbo sutarties sąlygų.

**3. Kokių rezultatų laukiama.**

Tinkamai vykdyti Lietuvos Respublikos švietimo ir mokslo ministro 2013 m. gruodžio 19 d. įsakymu Nr. V-1254 patvirtintą Tvarkos aprašą.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Vadovaujantis Tvarkos aprašu, Bendrojo ugdymo mokyklos vadovo tarnybinio atlyginimo koeficiento dydis priklauso nuo mokinių skaičiaus, pedagoginio darbo stažo ir vadybinės kvalifikacinės kategorijos. Klaipėdos „Saulėtekio“ pagrindinę mokyklą iš viso lanko 198 mokiniai. B. Bartašiūtė turi daugiau kaip 15 metų pedagoginio darbo stažą, II vadybinę kvalifikacinę kategoriją.

**6. Lėšų poreikis sprendimo įgyvendinimui.**

Pagal 2016 m. įsigaliojusius Tvarkos aprašo pakeitimus naujai nustačius minimalų tarnybinio atlyginimo koeficientą įstaigos vadovei jos tarnybinio atlyginimo koeficientas padidėja 0,58 BMA.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – bus įgyvendintos teisės aktais reglamentuotos nuostatos dėl darbo apmokėjimo. Neigiamos pasekmės – nenustatyta.

PRIDEDAMA:

Teisės aktų išrašas, 2 lapai.

Personalo skyriaus vedėja Jolita Grigaitienė